CELEX: 32015L0013
Language: et
Date: 2014-10-31 00:00:00
Title: Komisjoni delegeeritud direktiiv (EL) 2015/13, 31. oktoober 2014 , millega muudetakse Euroopa Parlamendi ja nõukogu direktiivi 2014/32/EL III lisa seoses veearvestite vee kulupiiridega  EMPs kohaldatav tekst

7.1.2015   
            
            
               ET
            
            
               Euroopa Liidu Teataja
            
            
               L 3/42
            
         KOMISJONI DELEGEERITUD DIREKTIIV (EL) 2015/13,
   31. oktoober 2014,
   millega muudetakse Euroopa Parlamendi ja nõukogu direktiivi 2014/32/EL III lisa seoses veearvestite vee kulupiiridega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. veebruari 2014. aasta direktiivi 2014/32/EL mõõtevahendite turul kättesaadavaks tegemist käsitlevate liikmesriikide õigusaktide ühtlustamise kohta, (1) eriti selle artikli 47 punkti b,
   ning arvestades järgmist:
   
               (1)
            
            
               Direktiiviga 2014/32/EL on sätestatud nõuded, millele peavad teatavad mõõtevahendid vastama turul kättesaadavaks tegemisel ja/või kasutuselevõtul liikmesriikide poolt ettenähtud konkreetsete mõõtetegevuste jaoks.
            
         
               (2)
            
            
               Direktiivi 2014/32/EL III lisas sisalduv esimene erinõue veearvestitele (1. nõue) hõlmab mõõtevahendi töötamistingimust seoses vee kulupiiridega (Q3/Q1 ≥ 10).
            
         
               (3)
            
            
               31. oktoobril 2011 jõustus ajakohastatud standard EN 14154, mis sisaldab vee kulupiiri Q3/Q1 ≥ 40. Läbivaadatud standard EN 14154 kajastab rahvusvahelist standardit. Standardi vee kulupiir on rangem direktiivi 2014/32/EL III lisa erinõudega sätestatust ja selle tulemuseks on täpsemad mõõtetulemused.
            
         
               (4)
            
            
               Enne vee kulupiiri Q3/Q1 ≥ 10 kehtestamist Euroopa Parlamendi ja nõukogu direktiiviga 2004/22/EÜ mõõtevahendite kohta (2) kohaldati kõikides liikmesriikides Rahvusvahelise Legaalmetroloogia Organisatsiooni rahvusvahelist standardit, mis juba sisaldas vee kulupiiri nõuet Q3/Q1 ≥ 40. Direktiivi 2014/32/EL artikli 50 lõikes 2 ettenähtud üleminekusätete tulemusel on enamik praegu turule viidud veearvestitest vastavuses nõudega Q3/Q1 ≥ 40.
            
         
               (5)
            
            
               Veearvestid vee kulupiiriga Q3/Q1 ≥ 10 võivad olla märkimisväärselt odavamad EN 14154 nõudele (Q3/Q1 ≥ 40) vastavatest veearvestitest. Direktiivi 2014/32/EL III lisa punktis 10 on antud kommunaalettevõtjale või isikule, kes on seadusega määratud veearvestit paigaldama, õigus määrata muu hulgas kindlaks see, milline vee kulupiir on kohane ettenähtud või ettenähtava tarbimise täpseks mõõtmiseks (3). Sellepärast on lubatud paigaldada veearvesteid, mis täidavad direktiivi 2014/32/EL III lisas sätestatud nõuded, kuid ei vasta standardis EN 14154 vee kulupiiridele kehtestatud nõuetele. See võib suurendada võimalust, et tarbijatele esitatud arvetel esineb arvesti vähem täpsetest mõõtetulemustest tingitud vigu.
            
         
               (6)
            
            
               Vee kulupiir Q3/Q1 ≥ 40 vastab üldtunnustatud väärtusele, mida kajastab kehtiv rahvusvaheline standard ja tootmistava ning samuti liidu turul kättesaadav miinimumkvaliteet. Asjaomane kulupiir pakub täpsemaid mõõtetulemusi ja tagab seega tarbijakaitse kõrgema taseme. Arvestades et turul on palju aastaid paigaldatud arvesteid vee kulupiiriga Q3/Q1 ≥ 40 ja et seda tehakse endiselt, ei kaasne nõuete täitmisega tarbijatele lisakulusid.
            
         
               (7)
            
            
               Direktiivi 2014/32/EL tuleks vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2014/32/EL III lisa punkt 1 asendatakse järgmisega:
   
      
                  „1.
               
               
                  Vee kulupiirid
                  Kulu piirväärtused peavad täitma järgmisi tingimusi:
                  
                               
                           
                           
                              Q3/Q1 ≥ 40
                           
                        
                               
                           
                           
                              Q2/Q1 = 1,6
                           
                        
                               
                           
                           
                              Q4/Q3 = 1,25”
                           
                        
            
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 19. aprilliks 2016. Nad edastavad kõnealuste normide teksti viivitamata komisjonile.
   Liikmesriigid kohaldavad neid norme alates 20. aprillist 2016.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 31. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 96, 29.3.2014, lk 149.
   
      (2)  Euroopa Parlamendi ja nõukogu 31. märtsi 2004. aasta direktiiv 2004/22/EÜ mõõtevahendite kohta (ELT L 135, 30.4.2004, lk 1).
   
      (3)  Vt direktiivi 2014/32/EL III lisa punkt 10.